23. ΑΝΑΓΚ. ΝΟΜΟΣ υπ’ αριθ. 59 της 24/30 Ιουν. 1967 (ΦΕΚ Α΄ 110) Περί καταργήσεως του Παιδαγωγικού Ινστιτούτου. Άρθρον μόνον.-Από της ισχύος του παρόντος καταργείται το δια των διατάξεων του Ν.Δ. 4379/1964 συσταθέν Παιδαγωγικόν Ινστιτούτον, των μελών και των υπαλλήλων αυτού επανερχομένων αυτοδικαίως εις τας εις ας κατείχον προ του διορισμού των θέσεις και με τον ον είχον βαθμόν. Ο χρόνος υπηρεσίας τούτων εις το Παιδαγωγικόν Ινστιτούτον λογίζεται δια πάσαν περίπτωσιν βαθμολογικής και μισθολογικής εξελίξεως, ως διανυθείς εις τον βαθμόν και την θέσιν, ην κατείχον προ του εις το Παιδαγωγικόν Ινστιτούτον διορισμού των. Οι έχοντες προ του διορισμού των ως μελών του Παιδαγωγικού Ινστιτούτου την θέσιν του Εκπαιδευτικού Συμβούλου επανέρχονται εις την θέσιν ταύτη, ης και λαμβάνουσιν τας αποδοχάς. 